2021ലെ ആദ്യ ടെന്നീസ് കിരീടം നേടി സാനിയ മിര്സ ഒസ്ട്രാവ ഓപെണ് വനിതാ ഡബിള്സില് കിരീടനേട്ടം ചൈനീസ് താരം ഷുവായി സാങ്ങിനൊപ്പം ഒസ്ട്രാവ: 26.09.2021 കരിയറിലെ 43ാം ഡബ്ല്യു ടി എ കിരീടം സ്വന്തമാക്കി ടെന്നിസ് താരം സാനിയ മിര്സ. സാനിയയുടെ 2021ലെ ആദ്യ ടെന്നീസ് കിരീടമാണിത്. ഒസ്ട്രാവ ഓപെണ് വനിതാ ഡബിള്സില് ചൈനീസ് താരം ഷുവായി സാങ്ങിനൊപ്പമാണ് സാനിയയുടെ കിരീടനേട്ടം. ഫൈനലില് രണ്ടാം സീഡായ ഇന്ഡോചൈനീസ് ജോഡി മൂന്നാം സീഡായ അമേരികയുടെ ക്രിസ്റ്റ്യന്ന്യൂസിലാന്ഡിന്റെ റൗട് ലിഫെ സഖ്യത്തെ തോല്പിച്ചാണ് കിരീടം സ്വന്തമാക്കിയത്. നേരിട്ടുള്ള സെറ്റുകള്ക്കായിരുന്നു വിജയം. മത്സരം ഒരു മണിക്കൂറും നാല് മിനിറ്റും നീണ്ടുനിന്നു. സ്കോര്: 63,62.ഈ സീസനില് സാനിയ മിര്സയുടെ രണ്ടാം ഫൈനലാണിത്. നേരത്തെ ക്ലെവ് ലാന്ഡ് ലേഡീസ് ഓപെണില് ഫൈനലിലെത്തിയിരുന്നു. അമേരികന് താരം ക്രിസ്റ്റ്യന് മക്ഹെയ്ല് ആയിരുന്നു അന്ന് ഡബിള്സ് പങ്കാളി.